b'\n_START_ARTICLE_\nDizel-elektri\xc4\x8dni pogon\n_START_PARAGRAPH_\nDizel-elektri\xc4\x8dni pogon je na\xc4\x8din pogona lokomotiv, ladij, dumper tovornjakov in drugih vozil. Dizelski motor poganja elektri\xc4\x8dni generator, ki proizvaja enosmerni ali izmeni\xc4\x8dni tok. Ta tok se potem porabi v elektri\xc4\x8dnem motorju, ki poganja vozilo. Pri dizel-elektri\xc4\x8dnem pogonu ni potrebna sklopka, v nekaterih primerih ni potreben tudi menjalnik._NEWLINE_Podmornice lahko uporabljajo dizelski motor z generatorjem za napolnitev baterij in potem plujejo pod vodo z elektri\xc4\x8dnim motorjem. Podobno je tudi hibridnih avtomobilih, lahko se uporablja tudi bencinski motor. Z dizelelektri\xc4\x8dnim pogonom so eksperimentirali tudi na tankih._NEWLINE_Elektri\xc4\x8dni motorji imajo prednost, ker lahko razvijajo velik navor tudi pri nizkih obratih. V nekaterih primerih npr. pri dizel-elektri\xc4\x8dnih lokomotivah, lahko trakcijski motor deluje kot generator in tako dinami\xc4\x8dno zavira vozilo. \xc4\x8ce se proizvedeni elektri\xc4\x8dni tok ponovno uporabi se to imenuje regenerativno zaviranje, \xc4\x8de pa elektri\xc4\x8dni tok spremeni v toploto v radiatorjih se to imenuje reostati\xc4\x8dno zaviranje.'